**ПРИЛОГ 2.**

**НАЗИВ ВИСОКОШКОЛСКЕ УСТАНОВЕ** (на српском)

**НАЗИВ ВИСОКОШКОЛСКЕ УСТАНОВЕ** (на енглеском)

Адреса: ……………………………………

Телефон: …………………….

e-mail: ………………………..

ПИБ: ……………………

Матични број: …………………

Шифра делатности: …………………

**Е Л А Б О Р А Т**

**О МОДУЛУ АКРЕДИТОВАНОГ СТУДИЈСКОГ ПРОГРАМА КОЈИ СЕ РЕАЛИЗУЈЕ ПО ДУАЛНОМ МОДЕЛУ СТУДИЈА У ВИСОКОМ ОБРАЗОВАЊУ**

Назив акредитованог студијског програма и назив додатног модула по дуалном моделу у том студијскјом програму- српски

Назив акредитованог студијског програма и назив додатног модула по дуалном моделу у том студијскјом програму - енглески

.........................20.....

**ФОРМА И САДРЖАЈ ЕЛАБОРАТА**

# Послодавци који учествују у извођењу модула по дуалном моделу студија (изузетно и други актери сагласно Стандарду 17, тачка 17.8)

# Услови за извођење учења кроз рад код послодаваца који учествују у извођењу предметног модула:

* Обављање делатности која омогућава реализацију садржаја предмета модула из студијског програма;
* Одговарајући број ментора код послодавца који имају најмање врсту и ниво високог образовања који одговара врсти и нивоу који студент стиче према студијском програму и три године радног искуства у струци;
* Располагање одговарајућим простором, опремом и средствима за рад у складу са студијским програмом и планом реализације учења кроз рад;
* Обезбеђивање примене мера безбедности и здравља на раду у складу са законом;
* Да над послодавцем није отворен стечајни поступак или да није покренут поступак ликвидације;
* Да ментор и одговорно лице код послодавца нису осуђивани правноснажном пресудом за кривично дело за које је изречена безусловна казна затвора у трајању од најмање три месеца, као и за кривична дела насиље у породици, одузимање малолетног лица, запуштање и злостављање малолетног лица или родоскрвнуће, кривична дела из групе кривичних дела против полне слободе, против привреде, против службене дужности, против правног саобраћаја и против човечности и других добара заштићених међународним правом, без обзира на изречену кривичну санкцију, да нису правноснажно осуђивани за прекршај из области радних односа, и за које није, у складу са законом, утврђено дискриминаторно понашање;
* Да ментор код послодавца и одговорно лице код послодавца није правноснажно осуђивано за казнена дела прописана законом којим се уређује спречавање злостављања на раду.

# Подаци о модулу који се реализује по дуалном моделу студија:

Студијски програм је акредитован у складу са стандардима за акредитацију студијских програма и додаје се нови модул који може да садржи друге предмете модула; дуални модул добија сагласност ако су испуњени услови стандарда 17.

Реализација студијског програма је обједињена са студентима по класичном моделу наставе се држи посебна настава само за студенте модула по дуалном моделу.

Високошколска установа може да предвиди више различитих могућности које нуди послодавцима и студентима.

Високошколска установа и послодавац имају слободу да се договоре о предметима модула.

За студијски програм који садржи модул по дуалном моделу студија приказати

|  |  |
| --- | --- |
| * + - 1. Обим учења кроз рад исказан у часовима и ЕСПБ |  |
| * + - 1. Обим наставе на ВШУ исказан у часовима и ЕСПБ |  |
| Укупно часова и ЕСПБ (1. + 2.) |  |

ВШУ мора да документује да испуњава Стандард 5 Курикулум (проширена Књига предмета).

ВШУ мора да документује да испуњава Стандард 8 Оцењивање и напредовање студената.

ВШУ мора да документује да испуњава Стандард 9 Наставно особље.

# Обавезе високошколске установе у вези са реализацијом учења кроз рад

Подаци о послодавцима који испуњавају услове за извођење учења кроз рад (члан 11 Закона) у конкретном студијском програму укључују следеће информације:

* Списак делатности послодаваца са којима они могу да учествују у реализацији садржаја из студијског програма/модула;
* Спецификација општих обавеза послодавца које треба да испуни ради реализације учења кроз рад на студијском програму (на пример, усаглашавање радних задатака са програмом и годином студија студента, повремени састанци ментора послодавца и академског ментора, повремено извештавање високошколске установе о раду студента и др.), а специфичне обавезе се дефинишу уговором са послодавцем.
* Компетентност ментора код послодавца која се тиче образовања (240 ЕСПБ и др.) и радног искуства (најмање 3 године). Високошколска установа треба да наведе начин утврђивања компетенција ментора код послодавца (на пример, радна биографија са стручном остварењима, разговор са ментором). Ради припреме обуке ментора високошколска установа може припремити упутство за ментора код послодавца;

# План и програм реализације учења кроз рад (у складу са Стандардом 17 ) садржи:

* опис и обим учења кроз рад исказан сатима и ЕСПБ бодовима;
* графички приказ (гантограм) времена које студент проведе на учењу уз рад и на настави на високошколској установи тако да:
  + активна настава мора да буде заступљена са најмање 450 часова годишње, просечно на нивоу целог студијског програма;
  + учење уз рад са најмање 450 сати годишње просечно на нивоу целог студијског програма;
* информација да ли се учење уз рад у целости организује код послодавца или делимично у ансамблима (поље уметности) или трећим лицима сагласно Стандарду 17);
* Услови преласка студената са дуалног на класичан модел студија, односно за прелазак са класичног на дуални модел студија.

# Подршка каријерном развоју студената у дуалном моделу

Високошколска установа треба да пружи опис како подржава каријерни развој студената у дуалном моделу студија тако што:

* прати задовољство и мотивацију студената и послодаваца током програма учења кроз рад,
* оснажује и подржава студенте да планирају и постављају циљеве каријерног развоја,
* сарађује са средњим школама ради успостављања континуитета пружања услуга каријерног вођења и саветовања,
* помаже студентима код избора послодавца када се учење кроз рад реализује код више послодаваца ради усмеравања студената према индивидуалним потребама и у њиховом најбољем интересу.

# Максималан број студената које високошколска установа може упутити код послодавца на учење кроз рад у оквиру датог студијског програма

# Прилози уз елаборат:

**Прилог 8.1** Одлука надлежног органа самосталне високошколске установе о усвајању елабората;

**Прилог 8.2** Уверење о акредитацији студијског програма по класичном моделу студија у оквиру којег се тражи сагласност за модул по дуалном моделу студија;

**Прилог 8.3** Распоред часова активне наставе и учења кроз рад~~,~~ за сваку школску годину студија (не подразумева да мора да иде од прве године, али дати за сваку);

**Прилог 8.4** Модел конкурса за упис студената који уписују програме по дуалном моделу студија у складу са законом којим се уређује високо образовање. Посебним конкурсом се утврђују специфични услови за упис студената на студијске програме по дуалном моделу, као и услови преласка студената са дуалног на друге моделе студија, односно преласка на дуални модел студија;

**Прилог 8.5** Одлука ВШУ о формирању центра за каријерно вођење и саветовање који пружа подршку, подстиче и прати каријерни развој студената, у складу са општим актом високошколске установе и стандардима каријерног вођења и саветовања донетим на основу закона којим се уређује национални оквир квалификација;

**Прилог 8.6** Изјава о обављању делатности која омогућава реализацију садржаја из студијског програма;

**Прилог 8.7** Списак ментора код послодавца;

**Прилог 8.8** Изјава о располагању одговарајућим простором, опремом и средствима за рад у складу са студијским програмом и планом реализације учења кроз рад;

**Прилог 8.9** Изјава о обезбеђивању примене мера безбедности и здравља на раду у складу са законом;

**Прилог 8.10** Изјава да над послодавцем није отворен стечајни поступак или да није покренут поступак ликвидације;

**Прилог 8.11** Извод из Казнене евиденције и Потврда суда да се против лица не води кривични поступак (доставља се за ментора код послодавца и одговорно лице код послодавца).